**Sajtóközlemény**

Tárgy: 1001 orvos hálapénz nélkül

A Magyar Rezidens Szövetség teljes mellszélességgel kiáll az 1001 orvos hálapénz nélkül csoport céljai mellett és érdemben támogatta, támogatja a hálapénz ellenes küzdelmet.

A 2013-ban indított Hálapénz – Hálát a betegtől, Pénzt az Államtól – Kampányunk során a Szinapszis Kft. segítségével végzett reprezentatív felméréssel is bebizonyítottuk, hogy a hálapénz adását a betegek félelme motiválja, ugyanúgy kiszolgáltatottá teszi a beteget, mint orvosát.

Az orvosok döntő többsége nem érzi jól magát a szoftkorrupt hálapénzes rendszerben és tisztességes bérek mellett támogatja a hálapénz minden formájának a büntethetőségét.







Forrás: rezidens.hu, szinapszis.hu

Kérjük a polgárokat, hogy csatlakozzanak az 1001 orvos a hálapénz nélkül csoport felhívásához és küldjék el az Emberi Erőforrások Minisztériumának -info@nefmi.gov.hu - az alábbi kérdéseket:

**1) Milyen határidőt ad a hálapénz "kikopására"?**

**2) Milyen konkrét lépéseket tesz 2016-ban az orvos és szakdolgozó elvándorlás mérséklése és az orvos és szakdolgozói felsőoktatási képzés megerősítése érdekében?**

**3) Mikorra hív össze kerekasztalt, ahol a kormányzat figyelembe veszi a társadalom, az egészségügyi érdekképviseletek, és a gazdaság képviselőinek véleményét?**

Budapest Segítségüket köszönjük!

2015.12.22 Tisztelettel,

 Magyar Rezidens Szövetség

rezidens@gmail.com

06707038989